গতকাল সোমবার দুপুরে সরেজমিনে দেখা যায়, সুন্দরবন স্কয়ার সুপার মার্কেটের দক্ষিণ-পশ্চিম কোণে নর্থ সাউথ রোডের ফুটপাতের ওপর আছে এই স্থাপনাটি। এর নিচতলায় ফটকে তালা লাগানো। দ্বিতীয় তলায় প্রায় ৩০০ বর্গফুট জায়গায় আছে ‘ওয়ার্ল্ড পাওয়ার ইঞ্জিনিয়ারিং’ নামে একটি দোকান। তৃতীয় তলার ছাদ ও দেয়াল ভাঙা। তবে খুঁটিগুলো দাঁড়িয়ে আছে। সুন্দরবন মার্কেটের ভেতর দিয়েই এই স্থাপনাটিতে ঢোকার ফটক রাখা হয়েছে। এ ছাড়া এ স্থাপনার উত্তর পাশে আরও প্রায় ১০০ বর্গফুটের বেশি জায়গা দখল করে তৈরি করা হয়েছে এই মার্কেটের জেনারেটর ঘর।